ডিমৌবাসীৰ বাবে গৌৰৱ কঢ়িয়াই ইয়াৰ এজন কিশোৰ নিজৰ প্ৰতিভাৰ চানেকিৰে দেশৰ ক্ৰিকেট জগতত খোজ পেলাবলৈ সক্ষম হৈছে। কিশোৰজনৰ নাম হ'ল পল্লৱজ্যোতি গগৈ। অফ স্পীনাৰ আৰু ষ্টাইছিল বেটছমেন পল্লৱজ্যোতি গগৈৰ ঘৰ ডিমৌৰ ভেকেলাই গাৱঁত। তেওঁ ১৬ বছৰ অনূৰ্ধ্ব ক্ৰিকেটত অসম দলৰ হৈ খেলিবৰ বাবে নিৰ্বাচিত হোৱাৰ খবৰে পৰিয়ালটোৰ লগতে ডিমৌ অঞ্চলটোলৈও আনন্দৰ জোৱাৰ আনিছে। অতিকে দৰিদ্ৰ পৰিয়ালৰ ঘাটমাউৰা পল্লৱৰ এনে সফলতাত ডিমৌ ক্ৰিকেট সন্থাৰ লগতে বাবে ডিমৌৰ সকলো ক্ৰীড়াপ্ৰেমী উৎফুল্ল হৈছে। জানিব পৰা মতে ডিমৌ ক্ৰিকেট সন্থাই পল্লৱক এই সফলতাৰ বাবে শুভেচ্ছা জ্ঞাপন কৰিছে ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
